Կրակովում հանդիպման նախօրեին Ադրբեջանի արտգործնախարար Էլմար Մամեդյարովը դժգոհություն էր հայտնել առ այն, որ Լեռնային Ղարաբաղի Հանրապետության ներկայացուցիչներն ազատ տեղաշարժվում են աշխարհով, հանդիպում են արևմտյան քաղաքական գործիչների և հասարակության ներկայացուցիչների հետ: Հայաստանի արտգործնախարար Էդվարդ Նալբանդյանն իր հերթին ուշադրություն է հրավիրել այն հանգամանքի վրա, որ հայկական կողմը ԵԱՀԿ ՄԽ համանախագահ երկրների հետ կշարունակի հակամարտության խաղաղ կարգավորման առաջխաղացման ուղիների որոնումը: Նրա խոսքով՝ համապատասխան պայմանները կարող է ստեղծել Ադրբեջանի կողմից նախկինում ձեռքբերված պայմանավորվածությունների իրականացումը: